stanford-oval/wikipedia huggingface dataset:
מונטה סולארו
הערות שוליים

↑  Absolut Italia, פארגליוני, שלושת סלעי הגלויה של קאפרי, באתר Absolut Viajes, ‏2009-08-28
לפני מחר

| --- | --- |
כרזת הסרט
כרזת הסרט
 בימוי:  אלידע גרא
 הופק בידי:  רם רון אלכסנר הכהן
 תסריט:  אלידע גרא (אביב וסתיו) יורם קניוק (סתיו)
 עריכה:  ז'אקו ארליך
 שחקנים ראשיים:  ישראל פוליאקוב (אביב) רינה גנור (אביב) רות הריס (סתיו) אריה אליאס (סתיו)
 מוזיקה:  אלכס וייס (אביב) מל קלר (סתיו)
 צילום:  אמנון סלומון (אביב) אדם גרינברג (סתיו)
 מדינה:  ישראל ישראל
 חברת הפקה:  Ronby International Films
 הקרנת בכורה:  1969
 משך הקרנה:  72 דקות
 שפת הסרט:  עברית
 דף הסרט ב־IMDb
לפני מחר הוא סרט קולנוע ישראלי בשחור-לבן משנת 1969, בבימויה של אלידע גרא.
זה סרט הקולנוע העלילתי הראשון בישראל שבויים על ידי במאית. הסרט השני היה "רגעים" של מיכל בת אדם ב-1979.
הסרט בנוי משני פרקים הדנים במהותה של האהבה: אביב – צעיר וצעירה מתאהבים. ההתפרקות מקדימה לבוא והם צעירים מכדי להבין מהי פרידה. סתיו – זוג מבוגר, בעל דוכן פלאפל מצית את סקרנותה של אלמנה ייקית והם מתקרבים זה לזה בהדרגה אף על פי שהם שונים בתרבות, מוצא ומעמד.
הסרט לא הצליח ונגנז לשנים רבות. ב-2013 הוא הוקרן בפסטיבל לסרטי במאיות ברחובות. במסגרת מחקרה של ישראלה שאער מעודד על ראשית קולנוע הנשים בישראל, נערכו שחזור והקרנת הסרט.
כלתה של הבמאית, שירה גרא, העלתה את הסרט ליוטיוב.
תקציר העלילה > אביב

זוג צעיר, בחור (ישראל פוליאקוב) ובחורה (רינה גנור) מסתובבים בארץ ומשתובבים וכמעט אינם מדברים. לבסוף הם נכנסים לטירת ליטוינסקי ומוציאים משם רהיטים ומתיישבים על רכס כורכר סמוך לספינה טרופה בחוף שפיים. הם משתכשכים בים ומקיימים יחסים ללא הפסקה.
כאשר הבחורה נותנת לבחור תפוח ורומזת לו שהיא רוצה להתיישב במקום, הוא עוזב אותה, חוזר לעיר ומתהלך שמח ועליז בגלל החופש שניתן לו.
תקציר העלילה > סתיו

עובדיה (אריה אליאס), גר לבדו בחדר קטן ויש לו סדר יום קבוע. הוא מתעורר כל בוקר לקול השעון המעורר כדי למהר לדוכן הפלאפל שלו ולהתחיל להכין מנות של פלאפל בפיתה עם תוספות לילדי השכונה. לאחר העבודה הוא מבלה בשיחה ובגילוח אצל הספר "פיגארו" (שי דנון).
גברת אלטמן (רות הריס) היא אלמנה ייקית. גם לה יש סדר יום קבוע. היא קמה בבוקר, מכינה ארוחת בוקר ואוכלת לבד. אחר כך היא הולכת לבית הקפה הקבוע שלה שם המלצר (שמעון ברון) מכיר אותה ויודע איזה תה ואיזה עוגה היא אוהבת. לאחר קניית ירקות היא חוזרת שוב לדירתה.
היא שמה לב לילדים הצובאים על דוכן הפלאפל הסמוך ונגשת לשם. עובדיה מחייך לקראתה ונותן לה מנה אך רואה שלבסוף היא זורקת אותה לסל.
למחרת הוא שולח לה מנת פלאפל לבית הקפה וזה דווקא מוצא חן בעיניה הפעם. הם מתחילים ללכת ולשוחח, הוא קורא לה גברת אלטמן והיא קוראת לו אדון עובדיה. הבדלי התרבות והמוצא שלהם הם גדולים אבל אלטמן היא בודדה, בתה גרה בארצות הברית ובנה פרופסור לארכאולוגיה שהיא מתגאה בו אך אין לו זמן להקדיש לה. עובדיה הוא היחיד שמתעניין בה ומתייחס אליה בכבוד.
פיגארו מדריך את עובדיה איך להתייחס לאישה. הם מבלים במשחק כדורגל ובחוף הים וכל אחד רואה בדמיונו עתיד מהיר.
הסרט מסתיים כששניהם נוסעים במכונית וספה קטנה, צוחקים ונהנים.
צוות השחקנים

| שם השחקן/ית | שם הדמות | הערות |
| --- | --- | --- |
| ישראל פוליאקוב | הוא |  |
| רינה גנור | היא |  |
| רות הריס | גב' אלטמן |  |
| אריה אליאס | עובדיה | מוכר פלאפל |
| שמעון ברון | מלצר |  |
| שי דנון | "פיגארו" | ספר |
לקסיגרמה

בבלשנות, לקסיגרמה הוא מונח מקביל למונח לקסמה, אך בעוד לקסמה משמש בתיאור שפות טבעיות, המונח לקסיגרמה משמש בתיאור סוג מסוים של שפות מתוכננות. שני המונחים הללו קרובים למונח מילה.
לקסיגרמה היא בעצם סוג של לוגוגרמה. מדובר בסמל המייצג מושג לשוני כלשהו, שבשפה מדוברת היה מבוטא באמצעות מילה. בעוד לוגוגרמות עשויות להיות איקוניות, כלומר לשקף את המושג בצורה גרפית, לקסיגרמות הן תמיד שרירותיות, ולעולם אינן איקוניות. מבחינה זאת לקסיגרמות דומות מאוד למילים בשפה מדוברת, או בכתב אלפביתי - כשם שאין קשר חזותי או קולי בין מילה לבין המושג שהיא מייצגת (ברוב המקרים מדובר ברצף צלילים או שרטוטים שאינם דומים לעצם או למושג שהם מתייחסים אליו), כך אין קשר חזותי בין הלקסיגרמה למושג שהיא מייצגת. לקסיגרמות הן תמיד סמלים חזותיים - שרטוט או תמונה - ואין להן ביטוי קולי.
שפת לקסיגרמות פותחה באוניברסיטה של ג'ורג'יה (Georgia State University) בארצות הברית, כשפה מתוכננת (חיקוי של שפה טבעית). המטרה הייתה ליצור שפה שתוכל לשמש שימפנזים ננסיים (בונובו) - קוף אדם, שדומה מאוד לבן אדם, אך אינו מסוגל להפיק קולות האופייניים לשפה אנושית. השפה פותחה במסגרת ניסוי בלשני שבו ניסו ללמד שימפנזים ננסיים לדבר באמצעות מקלדת שעל כל מקש שלה הוטבעה לקסיגרמה. הקשה על מקש שעליו מוטבעת לקסיגרמה מקביל להגיית מילה בשפה מדוברת. סדר ההקשות כפוף לחוקים תחביריים הדומים לחוקי התחביר הקובעים את אופן צירוף המילים למשפטים בשפות המדוברות.
ראו גם

לוגוגרמה
אידאוגרמה
מילה (בלשנות)
מורפמה
גרפמה
ניסויים בלשניים בקופי אדם
קנזי
שפה מתוכננת
מארן מיינרט

מארן מיינרט (בגרמנית: Maren Meinert;‏ נולדה ב-5 באוגוסט 1973) היא כדורגלנית עבר ומאמנת כדורגל גרמנייה.
קריירה > כשחקנית

מיינרט נולדה ב-1973 בעיר ריינהאוזן, השוכנת באזור המערבי של גרמניה. בהיותה בת 18, ב-9 באוקטובר 1991, ערכה מיינרט את הופעת הבכורה שלה בנבחרת הלאומית של גרמניה. שנתיים לאחר מכן, היא השתתפה בטורניר הבינלאומי הראשון שלה - אליפות אירופה שנערכה באיטליה. בטורניר עצמו, הפסידו הגרמניות בחצי הגמר למארחת, ובמשחק על המקום השלישי הפסידו גם לדנמרק (מיינרט כבשה במשחק את השער לזכות גרמניה).
במרץ 1995, אירחה גרמניה את אליפות אירופה, ששימשה כטורניר מוקדמות לגביע העולם שנערך בסוף השנה בשוודיה. במשחק הגמר של האליפות נגד שוודיה, שנערך באצטדיון פריץ ואלטר, פתחה מיינרט בהרכב הפותח, כבשה את השער הראשון ועזרה לגרמניה לנצח 2-3 ולהניף את התואר בפעם השלישית בתולדותיה. מספר חודשים לאחר מכן, בגביע העולם, היא כבשה שני שערים - אחד בשלב הבתים נגד ברזיל והשני נגד אנגליה ברבע הגמר. במשחק הגמר, פתחה מיינרט במרכז הקישור הגרמני, אך לא הצליחה למנוע את ההפסד 2-0 לנורווגיה.
שנתיים לאחר מכן, זכתה מיינרט עם גרמניה בפעם השנייה ברציפות באליפות אירופה. במשחק הגמר, פתחה מיינרט בחוד ההתקפה לצידה של בירגיט פרינץ, והגרמניות ניצחו 0-2 את איטליה. במהלך הטורניר, כבשה מיינרט שער אחד - בשלב הבתים נגד איטליה. בגביע העולם שנערך ב-1999 בארצות הברית, שיחקה מיינרט בכל ארבעת המשחקים של גרמניה. גרמניה, שסיימה את שלב הבתים במקום השני, הודחה כבר ברבע הגמר על ידי ארצות הברית, שבסופו של דבר זכתה בטורניר. שנה אחר כך, בטורניר הכדורגל של אולימפיאדת סידני, זכו הגרמניות במדליית הארד, לאחר שגברו 0-2 על ברזיל.
ב-2001, הצטרפה מיינרט לקבוצת בוסטון בריקרס מליגת ה-WUSA האמריקאית - ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן. בעונתה הראשונה בבוסטון, סיימה מיינרט עם שמונה שערים ושבעה בישולים, אך הקבוצה לא הצליחה לעלות לפלייאוף. גם בעונה השנייה, לא הצליחה בוסטון להגיע לפלייאוף, אך מיינרט זכתה בתואר מלכת הבישולים של הליגה עם 15. העונה השלישית והאחרונה של הליגה, הייתה גם עונת השיא של מיינרט. היא זכתה בתואר השחקנית המצטיינת של העונה, נבחרה ל-11 של העונה ואף קטפה את תואר ה-MVP של האול-סטאר.
הטורניר הבינלאומי האחרון של מיינרט עם נבחרת גרמניה היה גביע העולם שנערך ב-2003. בטורניר עצמו, הייתה מיינרט אחת משחקניות המפתח של גרמניה - היא פתחה בכל ששת משחקיה של הנבחרת, כבשה ארבעה שערים ואף זכתה בפרס כדור הארד, המוענק לשחקנית השלישית בטיבה במונדיאל. בשלב הבתים היא כבשה צמד נגד ארגנטינה, ובחצי הגמר הוסיפה עוד אחד בניצחון על ארצות הברית. במשחק הגמר, מול 26,137 צופים בהום דיפו סנטר, פגשו הגרמניות את נבחרת שוודיה. מיינרט כבשה את שער השוויון בדקה ב-46, שהוביל את המשחק להארכה. בדקה ה-98, כבשה ניה קונזר את שער הזהב לזכות הגרמניות, שקטפו את גביע העולם בפעם הראשונה בתולדותיהן. בסוף הטורניר ולאחר 92 הופעות בנבחרת, הודיעה מיינרט על פרישתה ממשחק פעיל.
קריירה > כמאמנת

ביולי 2005, מונתה מיינרט למאמנת הנשים של נבחרת גרמניה עד גיל 19 ושל נבחרת גרמניה עד גיל 20. הזכייה הראשונה שלה בטורניר גדול הייתה באליפות אירופה בכדורגל נשים עד גיל 19 שנערכה בשנת 2006 בשווייץ. בגמר, בכיכובן של נדין קסלר ופטמירה באיירמאיי, ניצחו הגרמניות 0-3 את נבחרת צרפת. שנה לאחר מכן, קטפו שוב הגרמניות את התואר, לאחר ניצחון 0-2 על אנגליה.
בקיץ 2010, זכתה מיינרט עם הנבחרת באליפות העולם עד גיל 20 שהתקיימה בגרמניה. במהלך הטורניר, הגרמניות לא איבדו אפילו נקודה אחת, ובגמר גברו 0-2 על ניגריה. שנה אחר כך, באליפות אירופה עד גיל 19 שנערכה באיטליה, הביסה גרמניה 1-8 את נורווגיה וזכתה בטורניר בפעם השישית בתולדותיה.
בשנת 2014, בטורניר שהתקיים בקנדה, שיחזרו גרמניה וניגריה את גמר אליפות העולם שנערכה ארבע שנים לפני כן. גם הפעם גברו הגרמניות על ניגריה (0-1), והשתוו לארצות הברית עם שלוש זכיות באליפות העולם עד גיל 20. היה זה התואר הגדול החמישי של מיינרט כמאמנת הנבחרות הצעירות של גרמניה.
לפני שייגמר

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"לפני שייגמר" הוא סינגל שהוקלט על ידי הזמר-יוצר הישראלי עידן רייכל. השיר יצא לאור ב-23 בנובמבר 2015 כסינגל השני מתוך אלבום הסולו הראשון שלו, היד החמה, על ידי חברת התקליטים הליקון.
עם יציאתו נכנס השיר אל המקומות הראשונים במצעדים השבועיים של מדיה פורסט, גלגלצ, רשת ג' ורדיו אמצע הדרך. כמו כן, זכה במקום השמיני במצעד הפזמונים השנתי של רשת ג' ובמקום ה-12 במצעד הפזמונים השנתי של גלגלצ. במצעד שירי עידן רייכל שנערך על ידי ynet הגיע השיר אל המקום העשירי.
רקע וכתיבה

השיר נכתב, הולחן והופק על ידי עידן רייכל. השיר הוא בסגנון פופ רוק שדומה לשירים אחרים של רייכל.
יוסי חרסונסקי העניק לשיר ביקורת חיובית ונתן לו ארבעה כוכבי זהב מתוך חמישה.
וידאו קליפ

טרם פורסם ווידאו קליפ מלא לשיר, העלה רייכל לערוץ היוטיוב שלו את האודיו של השיר, אשר מציג בתוכו את עטיפת הסינגל ואת מילות השיר.
נכון לאוגוסט 2024, מונה הצפיות של הקליפ עומד על כ־36.6 מיליון צפיות.
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | המצעד הרשמי של גלגלצ | 1 |  |
|  ישראל | רדיו אמצע הדרך | 1 |  |
|   ‏‏‏  מצעדים שנתיים (2015)> מדינה |   ‏‏‏  מצעדים שנתיים (2015)> מצעד |   ‏‏‏  מצעדים שנתיים (2015)> מיקום שיא |   ‏‏‏  מצעדים שנתיים (2015)>  |
| --- | --- | --- | --- |
|  ישראל | מדיה פורסט ישראל | 13 |  |
|  ישראל | רשת ג' | 8 |  |
|  ישראל | גלגלצ | 12 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד שירי עידן רייכל | 10 |  |
הערות שוליים

↑  niv the tool, המצעד השבועי של מדיה פורסט, 2015, שבוע 50, באתר mediaforest-group
↑  המצעד השבועי, 17 בדצמבר 2015, באתר גלגלצ
↑  המצעד השנתי הישראלי תשע"ו, באתר glz.co.il
↑  אתם בחרתם: "ממעמקים" הוא הלהיט הגדול ביותר של עידן רייכל, באתר ynet, 12 במאי 2016
↑  לפני שייגמר, באתר יוסמיוסיק, ‏2015-11-24
1 2  Idan Raichel - Lifney She'Yigamer (Before It Ends) - עידן רייכל - לפני שייגמר, נבדק ב-2019-11-10
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
לפני שהכרתי אותך

"לפני שהכרתי אותך" הוא סינגל, שהוקלט על ידי הזמרת-יוצרת הישראלית נסרין קדרי. השיר יצא לאור ב-22 בדצמבר 2019, כסינגל שלא מתוך אלבום, על ידי חברת התקליטים הישראלית ליאם הפקות. שיר זה יצא כחלק מקידום מהופעתה של קדרי היכל מנורה מבטחים, שעתידה להתקיים ב-28 בינואר 2020.
רקע וכתיבה

השיר שנכתב על ידי הצמד המלחינים והמפיקים הישראלים דולב רם ופן חזות. השיר זכה לסיקור ברדיו קליל לים התיכון.
בסמוך לצאתו כסינגל עלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר, בוים על ידי לירן סגל, והועלה לערוץ היוטיוב של קדרי ב-22 בדצמבר 2019, בסמוך לצאתו כסינגל.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | Noise Chart | 15 |  |
הערות שוליים

↑  נסרין קדרי במופע חדש בהיכל מנורה תל אביב - כרטיסים למופע!, באתר 2207* קופת תל אביב
↑  נסרין קדרי - לפני שהכרתי אותך | רדיו קליק לים התיכון, באתר www.yamfm.co.il
↑  SLT, נבדק ב-2019-12-22
↑  נסרין קדרי - לפני שהכרתי אותך (קליפ רשמי) Nasrin Kadri, נבדק ב-2019-08-02
| נסרין קדרי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נסרין קדרי • בנאדיק • לומדת ללכת |  |
| מיני-אלבומים | 2024 • תקשיבו טוב |  |
| ערכים קשורים | "אייל גולן קורא לך" • The Voice ישראל • ליאם הפקות • "נסרין אגדה" |  |
| נסרין קדרי – סינגלים |
| --- | --- | --- |
| נסרין קדרי | "מה היא אהבה" • "אל תלך" • "אנא בחיבאק" • "לאן המשכת?" • "אתה עושה לי טוב" • "חייאתי" |  |
| בנאדיק | "בסיבוב השני" • "קצת שונה" • "בנאדיק (קוראת לך)" • "מילה אחת" • "זה נכון" • "מילים שקטות" • "העזתי" |  |
| לומדת ללכת | "באתי להחזיר לך" • "תאמרו לו" • "לומדת ללכת" • "לובשת חיוך" • "היינו שניים" • "גורל אחד" • "קרנבל רק היום" • "אלבי מעאק" |  |
| סינגלים אחרים | "ישמע-האל" • "לא רחוק הוא היום" • "מהכפר אל הכיכר" • "רוצי עם הלב" • "טיפה דמעות" • "לפני שהכרתי אותך" • "איזה יום טוב" • "מכל האהבות הזמניות" • "חביב אלבי" • "תמיד תזכור" • "תנו לגדול בשקט" • "בום" • "אהובי" • "בוקר טוב עולם" • "תסמעני" • "חצי משוגעת" • "ג'ינס או טייץ" • "לילה" • "אז מה עם ההוא" • "מי אמר" • "מאושרים" • "לא סתם" • "תהמר עליי" |  |
לפני חצות

| --- | --- |

כרזת הסרט
 בימוי:  ריצ'רד לינקלייטר
 הופק בידי:  ריצ'רד לינקלייטר כריסטוס ו. קונסטאנטקופוולוס שרה וודהאש
 תסריט:  ריצ'רד לינקלייטר ג'ולי דלפי אית'ן הוק
 עריכה:  סנדרה אדיר
 שחקנים ראשיים:  אית'ן הוק ג'ולי דלפי
 מוזיקה:  גארהם ריינולדס
 צילום:  כריטוס וואדריוס
 מדינה:  ארצות הברית 
 חברת הפקה:  קאסל רוק אנטרטיינמנט 
 חברה מפיצה:  שירותי ADS, Sony Pictures Classics, נטפליקס 
 שיטת הפצה:  וידאו על פי דרישה 
 הקרנת בכורה:  14 ביוני 2013
 משך הקרנה:  109 דקות
 שפת הסרט:  אנגלית צרפתית יוונית
 סוגה:  סרט רומנטי, סרט דרמה 
 תקציב:  שלושה מיליון דולר
 הכנסות:  $20,737,030
 הכנסות באתר מוג'ו:   beforemidnight
 אתר רשמי
 דף הסרט ב־IMDb
 
לפני חצות (באנגלית: Before Midnight) הוא סרט קולנוע אמריקאי מסוגת דרמה וקומדיה רומנטית משנת 2013. הוא סרט המשך ל"לפני הזריחה" (1995) ול"לפני השקיעה" (2004). הסרט בוים על ידי ריצ'רד לינקלייטר ומשחקים בו אית'ן הוק וג'ולי דלפי. הסרט מגולל את עלילותיהם של ג'סי וסלין ביוון כתשע שנים לאחר המפגש הקודם.
הסרט יצא לאקרנים ביציאה מוגבלת במאי 2013. הסרט יצא לאור ברחבי ארצות הברית ביוני, והוא גרף כ-20 מיליון דולר ברחבי העולם. לינקלייטר, דלפי והוק היו מועמדים לפרס אוסקר לתסריט המעובד הטוב ביותר.
עלילה

עלילת הסרט מתרחשת כתשע שנים לאחר מפגשם של סלין (ג'ולי דלפי) וג'סי (אית'ן הוק) ב"לפני השקיעה". הסרט כולל בעיקר חמש סצנות של שיחה: בין ג'סי לבנו הנרי בשדה התעופה, בין ג'סי לסלין בנסיעה, בין ג'סי וסלין ועוד שלושה זוגות סביב שולחן האוכל, בין ג'סי לסלין במהלך הליכה ובין ג'סי לסלין במלון.
ג'סי וסלין הם הורים לתאומות. ג'סי מנסה לשמור על מערכת יחסים תקינה עם בנו האנק (שיימוס דייבי-פיצפטריק) הגר בשיקגו. האנק התארח אצל הזוג במהלך חופשה של המשפחה בפלופונסוס שביוון, ובתחילת הסרט ג'סי נפרד ממנו בשדה התעופה. סלין מתלבטת האם לעזוב את עבודתה למען משרה ממשלתית.
במהלך הנסיעה לביתו של חברם, פטריק (וולטר לסלי), השניים דנים בקריירתה של סלין והקשר של ג'סי עם בנו. לאחר מכן הם סועדים בביתו של פטריק, שם הם מדברים על נושאים כמו אהבה, חיים וכדומה. חבריהם של סלין וג'סי שוכרים להם לילה בסוויטה כדי שיוכלו לנוח מהטיפול השוטף בבנות. בדרכם למלון השניים נזכרים איך נפגשו ואיך חייהם השתנו. אך כאשר השניים מגיעים לשם, הם מתחילים לריב ולחשוף את פחדיהם.
הוויכוח מידרדר וסלין עוזבת בכעס את המלון, לאחר שהודיעה לג'סי שהיא חושבת שהיא כבר לא אוהבת אותו יותר. היא מתיישבת במסעדה ליד חוף ים, וג'סי מגיע ומנסה לדבר על ליבה. בתחילה היא מתייחסת אליו בביטול ובקרירות, אך לאחר שהוא מבהיר לה כי הוא אמנם אוהב אותה בכל מאודו אך לא יישאר באם ירגיש שהיא מזלזלת באהבתו - היא מתעשתת ומתפייסת עימו.
צוות שחקנים

אית'ן הוק - ג'סי
ג'ולי דלפי - סלין
שיימוס דייבי-פיצפטריק - האנק, בנו של ג'סי
ג'ניפר פריור - אלה, בתם של ג'סי וסלין
שרלוט פריור - נינה, בתם של ג'סי וסלין
קסניה קאלוגראופולו - נטליה
וולטר לסלי - פטריק
אריין לאבד - אנה
ייאניס פפדופוולוס - אכילאה
את'ינה רייצ'ל טאסנגארי - אריאדני
פאנוס קורניס - סטפאנוס
הפקה

הרעיון להפקת הסרט נבע מראיון אינטרנטי שהשתתפו בו אית'ן הוק, ג'ולי דלפי וריצ'רד לינקלייטר בנובמבר 2011. הוק אמר שהשלושה דיברו על זה במשך כחצי שנה, והם מוכנים לעשות סרט נוסף בסדרה. הוק גם ציין שהמרווח בין שני הסרטים הראשונים היה תשע שנים, וכך הם גם רוצים שיהיה בין השני לשלישי.
ביוני 2012 הוק אישר שצילומי הסרט יחלו באותו קיץ. למרות זאת דלפי הכחישה את העובדה, והיא טענה כי צילומי הסרט יחלו רק בעוד כשנה. אולם באוגוסט באותה שנה החלו שמועות על צילומי הסרט במסיניאה שביוון. הוק לא אישר את השמועות, והוא גרס כי השלושה היו ביוון רק כדי לכתוב את התסריט. הכחשתם של הוק ודלפי התבררה כלא מדויקת לאחר שהפקת הסרט הסתיימה ב-5 בספטמבר באותה שנה. לאחר מכן לינקלייטר גילה שלאחר עשרה שבועות של חזרות ושל כתיבת תסריט הסרט צולם בחמישה עשר ימים ובתקציב של פחות משלושה מיליון דולרים.
קבלה > ביקורות

כמו שני הסרטים הקודמים "לפני חצות" זכה לביקורות מהללות. האתר "Rotten Tomatoes" נתן לו ציון של 98% בהתבסס על 167 ביקורות, ולפי האתר זהו הסרט השני עם הביקורות הטובות ביותר לשנת 2013 אחרי "כוח משיכה" של אלפונסו קוארון. האתר "Metacritic" נתן לו ציון של 94 מתוך 100 בהתבסס על 41 ביקורות, ולפי האתר זהו הסרט השלישי עם הביקורות הטובות ביותר לשנת 2013 אחרי "12 שנים של עבדות" ו"כוח משיכה". הסרט נבחר להיות בראש רשימותיהם של שמונה מבקרין ומגזינים שונים. בנוסף, הוא דורג ברשימותיהם של עוד 31 מבקרים.
קבלה > פרסים ומועמדויות

| פרס | תאריך הטקס | קטגוריה | מועמדים ומקבלי הפרס | תוצאה |
| --- | --- | --- | --- | --- |
| פרסי גלובוס הזהב | 12 בינואר 2014 | השחקנית הטובה ביותר - סרט קומדיה או מוזיקלי | ג'ולי דלפי | מועמדות |
| פרסי אינדפנדנט ספיריט | 1 במרץ 2014 | התסריט הטוב ביותר | ריצ'רד לינקלייטר, ג'ולי דלפי ואית'ן הוק | מועמדות |
| פרסי אינדפנדנט ספיריט | 1 במרץ 2014 | השחקנית הראשית הטובה ביותר | ג'ולי דלפי | מועמדות |
| פרסי בחירת המבקרים | 16 בינואר 2014 | התסריט הטוב ביותר | ריצ'רד לינקלייטר, ג'ולי דלפי ואית'ן הוק | מועמדות |
| פרסי בחירת המבקרים | 16 בינואר 2014 | פרס לואיס ג'ניוס | ריצ'רד לינקלייטר, ג'ולי דלפי ואית'ן הוק | זכייה |
| פרסי האקדמיה האמריקאית | 2 במרץ 2014 | התסריט המעובד הטוב ביותר | ריצ'רד לינקלייטר, ג'ולי דלפי ואית'ן הוק | מועמדות |
מארני (סרט)

| --- | --- |

כרזת הסרט
 מבוסס על:  הספר "Marnie" מאת וינסטון גרהם
 בימוי:  אלפרד היצ'קוק 
 הופק בידי:  אלפרד היצ'קוק 
 תסריט:  ג'יי פרסון אלן, וינסטון גרהם 
 עריכה:  ג'ורג' תומסיני 
 שחקנים ראשיים:  טיפי הדרן   שון קונרי
 מוזיקה:  ברנרד הרמן 
 צילום:  רוברט ברוקס 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  22 ביולי 1964
 משך הקרנה:  130 דקות
 שפת הסרט:  אנגלית 
 סוגה:  סרט בלשי, סרט מבוסס יצירה ספרותית, סרט מתח, מותחן פשע, סרט דרמה 
 תקציב:  3 מיליון דולר
 הכנסות:  7 מיליון דולר
 הכנסות באתר מוג'ו:   marnie
 דף הסרט ב־IMDb
 
מארני (באנגלית: Marnie) הוא סרט קולנוע מסוגת מותחן פסיכולוגי בבימויו של אלפרד היצ'קוק. תסריט הסרט מבוסס על ספר בעל אותו שם של וינסטון גרהם. בסרט משחקים טיפי הדרן ושון קונרי בתפקידים ראשיים.
אד מקביין החל לכתוב את תסריט הסרט, אך במהלך הפקת הסרט הוא הוחלף על ידי ג'יי פטרסון אלן. פסקול הסרט הולחן על ידי ברנרד הרמן.
עלילה

מרגרט "מארני" אדגר (טיפי הדרן) היא אישה אשר יש לה פחד וחוסר אמון בגברים, נרתעת ממגעם (פריג'ידית), מהצבע אדום ומסערות וברקים. בנוסף, היא סובלת מקלפטומניה. בתחילת הסרט אנו נחשפים ליחסים המורכבים בין אמה של מארני, ברניס לבינה. באחד ממקרי הגנבה שלה, אמה של מארני שואלת אותה מדוע יש לה כל כך הרבה כסף, והיא עדיין לבד. בתגובה שואלת אותה מארני למה היא לא אוהבת אותה.
מארק רוטלנד (שון קונרי), אלמן שבבעלותו חברת פרסום בפילדלפיה, קורבן הגנבה האחרונה של מארני מצליח לעלות על עקבותיה. וסוחט אותה להינשא לו כדי שלא ילשין עליה למשטרה (החוק בארצות הברית אוסר על בעל להעיד על אשתו, או על אישה להעיד על בעלה). טרם החתונה מארק נפגש עם ספק, שהוא אחד מלקוחותיו העיקריים ואשר בעצמו נפל קורבן לגנבה של מארני. מארק מספר לו שהוא מתחתן עם האישה שגנבה מהחברה שלו כסף. אומר לו שבכוונתו להביא לשיקומה ומזהיר אותו, שאם יסגיר אותה למשטרה, הוא יאבד אותו כלקוח. הספק עונה לו : "אני מבין שזה מה שנקרא "הגישה המודרנית", אבל מה יהיה כשאתה תיפול קורבן להתנהלות שלה?" הזוג יוצא לירח דבש על ספינה ובמהלכו מארני חשה דחייה מכל קשר גופני. מארק מכבד בתחילה את רצונה אך לאחר מכן אונס אותה. למחרת בבוקר היא מנסה להתאבד בבריכת השחייה של הספינה, אך מארק מציל אותה.
כשהם חוזרים לביתם, מארק מציג למארני לביאת מחמד שהוא מגדל ומספר לה, שהיא הייתה חיה טורפת בעבר, אולם הוא לימד אותה לאהוב ולבטוח בו. מארני מנסה לגנוב במהלך הלילה כסף מהכספת, אולם מארק ממתין לה שם ואומר לה שהיא רשאית לקחת את הכסף, שכן בתור אשתו, הכסף שלו שייך גם לה. אחייניתו של מארק שמתגוררת עמו, חשה שמשהו אינו כשורה בנישואיו החדשים. בין השאר היא מגלה אצלו ספר שעוסק במיניות של עבריינים. בפעם אחרת היא יוצאת לרכיבה עם מארני והסוס עליו היא רוכבת נפצע. האחיינית קוראת למישהו מהעובדים שיהרוג את הסוס ומבחינה בתגובתה הקשה של מארני לסיטואציה. בלילה של סערת גשמים מארני סובלת מהתקף חרדה, מארק מנחם אותה והשניים מבלים לראשונה את הלילה יחדיו.
למרות התנגדותה של מארני, הזוג הולך לבולטימור, מרילנד, לבקר את אמה. שם מארק מעמת אותה עם עברה, עוד כשעסקה בזנות (מה שעומד בניגוד לחזותה הסולידית). הוא מאלץ אותה לספר למארני את האמת והאם אומרת למארני שכאשר הייתה בת שש, אחד מלקוחותיה (מלח שיכור בגילומו של ברוס דרן) ניסה להרגיע אותה כשהיא נבהלה מרעמים, כשהוא מנשק ומלטף אותה. ברניס חשבה שהמלח מבצע בבתה מעשה מגונה, ולכן היא תקפה והרגה אותו באמצעות הטחת כד גדול במפרקת שלו. האם נאסרה בגין זאת וכשהשתחררה מהכלא ושבה לביתה גילתה שזו אינה זוכרת כלום מאותו לילה. עם זאת שפיכות הדמים הובילה לחוסר האמון של הילדה בגברים והפחד מהצבע האדום.
ברגע שמקור פחדיה מתגלה לה, מארני עוברת תיקון.
צוות שחקנים

טיפי הדרן - מרגרט "מארני" אדגר
שון קונרי - מארק רותלנד
דיאן בייקר - ליל מיינוורינג
לואיז לייתם - ברנסי אדגר
מרטין גייבל - סידני סטארוט
מריאט הארטלי - סוזן קאלבון
ברוס דרן - המלח מילדותה של מארני
מארני ניקסון

| --- | --- |
מארני ניקסון (2009)
מארני ניקסון (2009)
 לידה:  22 בפברואר 1930 קליפורניה, ארצות הברית
 פטירה:  24 ביולי 2016 (בגיל 86) מנהטן, ניו יורק
 מדינה:  ארצות הברית 
 תקופת הפעילות:  1947–2009 (כ־62 שנים)
 מקום לימודים:  בית הספר התיכון הוליווד 
 בן או בת זוג:  ארנסט גולד (1950–1969) 
 צאצאים:  אנדרו גולד 
 פרופיל ב-IMDb
 
מארני ניקסון (באנגלית: Marni Nixon;‏ 22 בפברואר 1930 – 24 ביולי 2016) הייתה זמרת סופרן אמריקאית שהתפרסמה בעיקר בדיבוב זמרה בסרטי קולנוע. כן הופיעה בקולנוע, בטלוויזיה, באופרה ובמחזות זמר בברודוויי.